
转讜住驻讜转





	讗诐 讘讗 诇讜诪专 讗讞专 转驻诇转讜 讗祝 讻住讚专 讬讜讛''讻 讗讜诪专. 诪砖诪注 讗讘诇 讘讗诪爪注 转驻诇转讜 诇讗 讜诪讛 砖谞讛讙讜 注转讛 讘转注谞讬讜转 讘' 讜讛' 砖谞讜讛讙讬谉 诇讛讗专讬讱 讘驻住讜拽讬 讚专讞诪讬 讜讘住诇讬讞讜转 讘讘专讻转 住诇讞 诇谞讜 讗讬讻讗 诇诪讬诪专 讚爪讬讘讜专 砖讗谞讬 诪讬讚讬 讚讛讜讛 讗讛讗 讚讗诪专讬谞谉 (讘专讻讜转 讚' 诇讚.) 讗诇 讬砖讗诇 讗讚诐 爪专讻讬讜 诇讗 讘讙' 专讗砖讜谞讜转 讜诇讗 讘讙' 讗讞专讜谞讜转 讜讛讗 拽诪谉 砖谞讛讙讜 拽专讜讘抓 讘讙' 专讗砖讜谞讜转 讗诇讗 诇讗讜 砖诪注 诪讬谞讛 讚爪讘讜专 砖讗谞讬: 讛''讙 专''转 诪拽专谉 讻转讬讘. 讻讬 讗讬谉 谞专讗讛 诇讜 讚诪拽专谉 谞专讗讛 拽专谉 讗讞转 讬讜转专 诪诪拽专讬谉:





专讘讬谞讜 讞谞谞讗诇

讜专' 讗诇讬注讝专 住讘专 诇讗 讬诇驻讬谞谉 诪诪砖讛. 讚诪砖讛 专讘 讙讜讘专讬讛. 讜讞讻诪讬诐 讗讜诪专讬诐 诇讗 讻讚讘专讬 讝讛 讜诇讗 讻讚讘专讬 讝讛. 讗诇讗 砖讜讗诇 讗讚诐 爪专讻讬讜 讘砖讜诪注 转驻诇讛.



讜讗住讬拽谞讗 讛诇讻讛 砖讜讗诇 讗讚诐 爪专讻讬讜 讘砖讜诪注 转驻诇讛. 讜讗诐 讘讗 诇讜诪专 讘住讜祝 讻诇 讘专讻讛 讜讘专讻讛 诪注讬谉 讻诇 讘专讻讛 讜讘专讻讛 砖专讬.



讜讻谉 讗诐 讬砖 诇讜 讞讜诇讛 讘转讜讱 讘讬转讜 诪讝讻讬专讜 讘讘专讻转 讛讞讜诇讬诐. 讜讗诐 爪专讬讱 诇驻专谞住讛 诪讝讻讬专 讘讘专讻转 讛砖谞讬诐. 讜讗诐 讘讗 诇讜诪专 讗讞专 转驻诇转讜 讻住讚专 讜讬讚讜讬 讬讜诐 讛讻驻讜专讬诐 讗讜诪专:



诪转谞讬' 讗诇讜 讗讬讚讬讛谉 砖诇 注讜讘讚讬 讻讜讻讘讬诐 拽诇谞讚住: 讙诪' 讗诪专 专讘 [讞谞谉] 讘专 专讘讗 拽诇谞讚住 讞' 讬诪讬诐 讗讞专 转拽讜驻转 讟讘转.



住讟专谞诇讬讗 讞' 讬诪讬诐 拽讜讚诐 转拽讜驻转 讟讘转. 讜住讬诪谞讬讱 讗讞讜专 讜拽讚诐 爪专转谞讬. 驻讬' 爪专转谞讬 诪诇砖讜谉 诪讗讜专. 讻讚讻转讬讘 (讬砖注讬讛 爪专 讜讗讜专 讞砖讱 讘注专讬驻讬讛:



转"专 诇驻讬 砖专讗讛 讗讚诐 讛专讗砖讜谉 讬讜诐 砖诪转诪注讟 讜讛讜诇讱. 砖注讚讬讬谉 诇讗 专讗讛 讬讜诐 拽爪专 讻讜诇讬 讛讗讬. 讜讗诇讬讘讗 讚诪讗谉 讚讗诪专 讘转砖专讬 谞讘专讗 讛注讜诇诐. 讗诪专 讗讜讬 诇讬 讘砖讘讬诇 砖住专讞转讬 注讜诇诐 诪讞砖讬讱 讜讛讜诇讱. 讜讝讜 讛讬讗 [诪讬转讛] 砖谞拽谞住讛 注诇讬 [诪谉 讛砖诪讬诐] 讛转讞讬诇 诇讛转注谞讜转 谞转注谞讛 讞' 讬诪讬诐. 讘住讜祝 讞' 讬诪讬诐 谞驻诇讛 转拽讜驻转 讟讘转. 讛转讞讬诇 讛讬讜诐 诇讛讗专讬讱 注砖讛 讞' 讬诪讬诐 讬诪讬 砖诪讞讛 讗讞专 讛转拽讜驻讛 讻谞讙讚 讞' 讬诪讬诐 转注谞讬转 砖注砖讛 诇驻谞讬 讛转拽讜驻讛.



诇砖谞讛 讗讞专转 专讗讛 砖讚专讱 讛注讜诇诐 讛讜讗 诇讛讬讜转 讝诪谉 讬讚讜注 讬诪讬诐 讗专讜讻讬诐 讜讝诪谉 讬讚讜注 讬诪讬诐 拽爪专讬诐. 讜注砖讛 讞' 讬诪讬诐 [转注谞讬转] 讜讞' 讬诪讬诐 讬诪讬 砖诪讞讛 讛讜讗 拽讘注谉 诇砖诪讬诐 讜讛诐 拽讘注讜诐 诇注讘讜讚转 讻讜讻讘讬诐 注讻砖讬讜 (谞诪讞拽讜 讘讻"讬 讻诪讜 讘' 转讬讘讜转) 讗讜诪专 讘转拽讜驻转 讟讘转 (谞诪讞拽 讻诪讜 转讬讘讛 讗讞转) 讜讻讬讜谉 砖谞讜诇讚 讞讝专 讛砖诪砖 讜谞转讗专讱 讛讬讜诐:



驻讬' 拽诇谞讚住. 讘诇砖讜谉 讬讜谉 讟讜讘 讬讜诐 讻诇讜诪专 拽诇讜谉 讚讬讗住.



转"专 讬讜诐 砖谞讘专讗 讘讜 讗讚诐 讛专讗砖讜谉 讻讬讜谉 砖砖拽注讛 讛讞诪讛 讗诪专 [讗讜讬 诇讬] 讘砖讘讬诇 砖住专讞转讬 注讜诇诐 诪讞砖讬讱 讜讞讜讝专 诇转讜讛讜 讜讘讛讜. 讜讻讬讜谉 砖注诇讛 注诪讜讚 讛砖讞专 讗诪专 诪谞讛讙 讛注讜诇诐 讻讱. 注诪讚 讜讛拽专讬讘 砖讜专 砖拽专谞讬讜 拽讜讚诪讜转 诇驻专住讜转讬讜. 讻诇讜诪专 讚专讱 讗专抓 谞讜诇讚 拽讟谉 讜诪驻专讬住 讜讻砖诪转讙讚诇 爪讜诪讞讬谉 拽专谞讬讜. 讝讛 讬爪讗 诪谉 讛讗专抓 讙讚讜诇 讜爪诪讞 诪专讗砖讜 讜讬爪讗讜 拽专谞讜转讬讜 拽讜讚诐 诇专讙诇讬讜. 讜专讘 讗诪专 拽专谉 讗讞讚 讛讬讛 诇讜 讘诪爪讞讜.



专' 讬讛讜砖注 讘谉 诇讜讬 讗诪专 拽诇谞讚住 诇讻诇 讗住讜专讛. 专' 讬讜讞谞谉 讗讜诪专 讗讬谞讛 讗住讜专讛 讗诇讗 诇注讜讘讚讬讛 讘诇讘讚. 转谞讬讗 讻讜转讬讛 讚专讘讬 讬讜讞谞谉 讗祝 注诇 驻讬 砖讗诪专讜 专讜诪讬 砖注砖转讛 拽诇谞讚住 讜讻诇 注讬讬专讜转 讛诪砖转注讘讚讜转 诇讛.



拽诇谞讚住 讗讬谞讛 讗住讜专讛 讗诇讗 诇注讜讘讚讬讛 讘诇讘讚.



讜住讟专谞诇讬讗. 驻讬' 讘讬专讜砖诇诪讬 砖谞讗讛 讟诪讜谞讛.



讗诪专 专讘 讗砖讬 诪转谞讬转讗 谞诪讬 讚讬拽讗 讻专' 讬讜讞谞谉 讚讗诪专 诪砖转注讘讚讜转 诇讛 诇讗 讚转谞谉 讬讜诐 转讙诇讞转 讝拽谞讜 讜讘诇讜专讬转讜 讜讬讜诐 砖注诇讛 讘讜 诪谉 讛讬诐 讜讬讜诐 砖讬爪讗 讘讜 诪讘讬转 讛讗住讜专讬谉 讗讬谞讜 讗住讜专 讗诇讗 讗讜转讜 讛讬讜诐 讜讗讜转讜 讛讗讬砖.



讘砖诇诪讗 讗讜转讜 讛讬讜诐 讗讬爪讟专讬讱 诇诪注讜讟讬 诇驻谞讬讜 讜诇讗讞专讬讜 讗诇讗 讗讜转讜 讛讗讬砖 诇诪讗讬 讗讬爪讟专讬讱. 诇讗讜 诇诪注讜讟讬 诪砖注讘讚讬讜 砖"诪. 转谞讬讗 专' 砖诪注讜谉 讘谉 讗诇注讝专 讗讜诪专 [讬砖专讗诇] 砖讘讞讜爪讛 诇讗专抓 注讜讘讚讬 注讘讜讚转 讻讜讻讘讬诐 讘讟讛专讛 讛谉.



讻讬爪讚 注讜讘讚 讻讜讻讘讬诐 砖注砖讛 诪砖转讛 讘谞讬砖讜讗讬谉 诇讘谞讜 讜讝讬诪谉 讻诇 讛讬讛讜讚讬诐 砖讘注讬专讜 讗注"驻 砖讗讜讻诇讬谉 讜砖讜转讬谉 诪砖诇讛谉. 诪注诇讛 讛讻转讜讘 注诇讬讛诐 讻讗讬诇讜 讗讻诇讜 讝讘讞讬 诪转讬诐 砖谞' 讜拽专讗 诇讱 讜讗讻诇转 诪讝讘讞讜. 讜讚讗讬拽 拽专讗 诪砖注转 拽专讬讗讛 谞转讞讬讬讘:





专砖讘"讗

诪转谞讬', 讬讜诐 转讙诇讞转 讝拽谞讜 讜讻讜'. 驻讬专砖 讛专讗讘"讚 讝"诇: 讚讘诪诇讱 诇讘讚讜 诪讬讬专讬, 讗讘诇 砖讗专 讙讜讬讬诐 讗讬谞诐 注讜砖讬诐 讬讜诐 讗讬讚 讻诇诇 讘讬讜诐 转讙诇讞转 讝拽谞诐 讜讘诇讜专讬转诐, 讜讻谉 讘讬讜诐 注诇讜转诐 诪谉 讛讬诐, 诪讚拽讗 谞住讬讘 住讬驻讗 讜讙讜讬 砖注砖讛 诪砖转讛 诇讘谞讜, 诪讻诇诇 讚注讚 讛砖转讗 注诇 讛诪诇讱 讛讜讗 诪讚讘专. 讜注讜讚 诪讚讙专住讬谞谉 驻专拽 专讘讬 讬砖诪注讗诇 (注讘讜讚讛 讝专讛 住, 讘) 谞驻诇 诇讘讜专 讜注诇讛, 讜讗诪专讬谞谉 注诇讛 诇讗 砖讗谞讜 讗诇讗 砖注诇讛 诪转 讗讘诇 注诇讛 讞讬 讗住讜专, 讘讛讚讬 讚拽讗 住诇讬拽 诪谞住讱 诇讬讛, 讚讚诪讬 诇讬讛 讻讬讜诐 讗讬讚讜. 诪讚拽讗诪讗 讚讚诪讬 诇讬讛 讜诇讗 拽讗诪讗 诪砖讜诐 讚讛讜讬 讛诇讬讛 讬讜诐 讗讬讚讜, 讗诇诪讗 诇讗讜 讬讜诐 讗讬讚讜 诪诪砖 讛讜讗, 讜讗诐 诇讗 砖讛讬讬谉 诪讝讜诪谉 讛讜讗 诇讬讚讜 诇讗 讛讬讛 注讜讘讚 讘讜 注"讝, 讜讗讬谉 诇讱 讘讬转 讛讗讬住讜专讬谉 讙讚讜诇 诪讝讛. 讜讗注"驻 砖讬砖 诪讙讚讜诇讬 讛讚讜专 砖讞讜诇拽讬谉 注诇讬讜, 谞专讗讬谉 讚讘专讬讜. 讜讻谉 讻转讘, 讚诪转谞讬转讬谉 讚拽转谞讬 "讗讬谞讜 讗住讜专 讗诇讗 讗讜转讜 讛讗讬砖 讜讗讜转讜 讛讬讜诐 讘诇讘讚", 讚讗讻讜诇讛讜 拽讗讬, 诪讚拽讗 驻住讬拽 诇讻讜诇讛讜 讘讞讚讗 驻讬住拽讗, 讜注讜讚 讚讻转讘 讘讜 讬讜诐 转讙诇讞转 讝拽谞讜 讜讘诇讜专讬转讜, 讜诪讛讬讻讗 转讬转讬 讚讻诇 讘谞讬 诪诇讻讜转 讬注砖讜 讗讬讚 讘砖讘讬诇 转讙诇讞转 讝拽谞讜 砖诇 诪诇讱. 讜注讜讚 讬砖 诇讬 诇诇诪讚 注诇讬讜 诪诪拽讜诐 讗讞专, 诪讚讗诪专 讘讙诪专讗 讙讘讬 拽诇谞讚讛 讗讬谉 讗住讜专讛 讗诇讗 诇注讜讘讚讬讛 讘诇讘讚, 诪转谞讬转讬谉 谞诪讬 讚讬讬拽讗, 讚拽转谞讬 讬讜诐 转讙诇讞转 讝拽谞讜 讜讘诇讜专讬转讜, 讜讬讜诐 砖注诇讛 讘讜 诪谉 讛讬诐, 讜讬讜诐 砖讬爪讗 诪讘讬转 讛讗讬住讜专讬谉, 讜讙讜讬 砖注砖讛 诪砖转讛 诇讘谞讜 讗讬谞讜 讗住讜专 讗诇讗 讗讜转讜 讛讬讜诐 讜讗讜转讜 讛讗讬砖 讘诇讘讚, 诪讚爪专驻讬谞讛讜 讜讗讬讬转讬谞讛讜 诇讻讜诇讛讜 砖诪注 诪讬谞讛 讚讗讜转讜 讛讬讜诐 讜讗讜转讜 讛讗讬砖 讗讻讜诇讛讜 拽讗讬, 讚讗讬 诇讗, 讛讜讛 诇讬讛 诇诪讬诪专 诪转谞讬转讬谉 谞诪讬 [讚讬讬拽讗] 讚拽转谞讬 讜讙讜讬 [砖注砖讛] 诪砖转讛 诇讘谞讜 讗讬谞讜 讗住讜专 讗诇讗 讗讜转讜 讛讬讜诐 讜讻讜'.



 讙诪专讗: 专讜诪讬 砖注砖转讛 拽诇谞讚讗 讜讻诇 讛注讬讬专讜转 讛住诪讜讻讜转 诇讛 讛诐 诪砖转注讘讚讜转 诇讛, 讗讬谉 讗住讜专讛 讗诇讗 诇注讜讘讚讬讛 讘诇讘讚. 驻讬专讜砖: 讗注"驻 砖讗讜转谉 注讬讬专讜转 注讜砖讜转 注诪讛 拽诇谞讚讛, 诇讗, 诪驻谞讬 砖讗讬谞诐 注讜讘讚讜转 诇讛 讗诇讗 诪讬专讗转 讛诪诇讱 讜诇讗 讗讝诇讬 讜诪讜讚讜. 讜讻谉 诪讜讻讞 讘转讜住驻讜转 (转讜住驻转讗 驻"讗 讛"讘) 讚讙专住讬谞谉 讛转诐, 注讬专 讗讞转 注讜砖讛 讜注讬专 讗讞转 讗讬谞讛 注讜砖讛, 诪砖驻讞讛 讗讞转 注讜砖讛 讜诪砖驻讞讛 讗讞转 讗讬谞讛 注讜砖讛, 讛注讜砖讬诐 讗住讜专讬谉 砖讗讬谞诐 注讜砖讬诐 诪讜转专讬诐, 拽诇谞讚讛 讗注"驻 砖讛讻诇 注讜砖讬诐 讗讜转讛, 讗讬谞讛 讗住讜专讛 讗诇讗 诇驻讜诇讞讬谉 讘诇讘讚, 驻讬专讜砖: 讛驻讜诇讞讬谉 诇砖诪讛.





专讬讟讘"讗

讗注驻状讬 砖讗诪专谞讜 砖讜讗诇 讗讚诐 砖讗诇转 爪专讻讬讜 讘砖讜诪注 转驻诇讛 讗诐 讘讗 诇讜诪专 讻讜'. 驻讬壮 讜讗讬谉 讘讝讛 诪砖讜诐 诪拽讜诐 砖讗诪专讜 诇拽爪专 讗讬谉 讗讚诐 专砖讗讬 诇讛讗专讬讱 诪讟注诪讬 讚讻转讬讘谞讗 讘讘专讻讜转 讜讛谞讬 诪讬诇讬 讘讘专讻讜转 讗诪爪注讬讜转 讗讘诇 讘讘专讻讜转 专讗砖讜谞讜转 讜讗讞专讜谞讜转 讗讬谉 诇讛讜住讬祝 讻诇讜诐 讻讚讗诪专讬谞谉 讛转诐 诇注讜诇诐 诇讗 讬砖讗诇 讗讚诐 爪专讻讬讜 诇讗 讘砖诇砖 专讗砖讜谞讜转 讜诇讗 讘砖诇砖 讗讞专讜谞讜转 讜讚讜拽讗 爪专讻讬 讬讞讬讚 讗讘诇 爪专讻讬 专讘讬诐 驻注诪讬诐 砖诪讜转专 诇讛讜住讬祝 讘诪讛 砖讛讜讗 诪注谞讬谉 讛诪讗讜专注 讻讙讜谉 讬注诇讛 讜讬讘讗 讜注诇 讛谞讬住讬诐 讚讘讗讞专讜谞讜转 讜诪讻讗谉 谞讛讙讜 讛注讜诇诐 诇讛讜住讬祝 讘专讗砖讜谞讜转 讘注砖专转 讬诪讬 转砖讜讘讛 讝讻专讬谞讜 讜诪讬 讻诪讜讱 讜讻谉 讗讗讞专讜谞讜转 讜讻转讜讘 诇讞讬讬诐 讜讘住驻专 讞讬讬诐 讜讛讟注诐 诪驻谞讬 砖讛诐 爪专讻讬 专讘讬诐 讜诪诪住讻转 住讜驻专讬谉 诇诪讚谞讜讛 讜讻谉 讗诪专讜 砖诐 讜讗讬谉 讗讜诪专讬诐 讝讻专讬谞讜 讜诪讬 讻诪讜讱 讗诇讗 讘专讗砖 讛砖谞讛 讜讘讬讜诐 讛讻驻讜专讬 讜讗驻讬壮 讘讛诐 讘拽讜砖讬 讛转讬专讜 注状讻 讚注转 讛转讜住壮 砖讗诐 诇讗 讗诪专 讝讻专讬谞讜 讜诪讬 讻诪讜讱 砖讞讜讝专 诇专讗砖 讻诪讬 砖讟讜注讛 讘砖诇砖 专讗砖讜谞讜转 讗讘诇 讚注转 专讝状诇 砖讗讬谞讜 讞讜讝专 砖讛专讬 诇讗 讛转讬专讜 讗诇讗 讘拽讜砖讬 讜专讗讜讬 诇讻诇 讗讚诐 诇讻讜讜谉 讘转驻讬诇转讜 砖诇讗 讬讟注讛 讘讛诐 砖诇讗 讬讻谞讬住 注爪诪讜 诇住驻拽 讝讛 讜诇注讜诇诐 讘讬谉 讬讞讬讚 讘讬谉 砖诇讬讞 爪讬讘讜专. 讗讬谉 诇讜 诇拽爪专 讻诇讜诐 讘讘专讻讜转 专讗砖讜谞讜转 讜诪拽爪转 诪拽讜诪讜转 砖谞讜讛讙讬谉 砖砖诇讬讞 爪讘讜专 讗讜诪专 驻讬讜讟 诪讙谉 讘讗讘讜转 讻砖诪讙讬注 诇讗诇 注诇讬讜谉 讙讜诪诇 讞住讚讬诐 讟讜讘讬诐 讜讛讜讗 讗讜诪专 讗诇 注诇讬讜谉 拽讜谞讛 砖诪讬诐 讜讗专抓 讜讗讜诪专 驻讬讜讟 讜讗讞专 讛驻讬讜讟 讛讜讗 讞讜转诐 讜诪讚诇讙 谞讜住讞 讘专讻转 讗讘讜转 讟注讜转 讛讜讗 讘讬讚诐 砖讗讬谉 诇讜 诇砖转讜转 诪谞讜住讞 讛讘专讻讛 讻诇讜诐 讗诇讗 讬砖 诇讜 诇讜诪专 讻诇 讛讘专讻讛 注讚 讘讗讛讘讛 讜讗讜诪专 驻讬讜讟 诪讙谉 讗诐 讬专爪讛 讜讗讞专 讻讱 讞讜转诐 诪诇讱 注讜讝专 讜诪讜砖讬注 讜诪讙谉 讘讗状讬 诪讙谉 讗讘专讛诐 讜诪讬 砖讗讬谞讜 注讜砖讛 讻谉 讟讜注壮 讜诪砖转拽讬壮 讗讜转讜 讜讘诪住讻转 讘专讻讜转 讻转讘转讬 讘砖诐 讛专讘 专壮 讬讜谞讛 讝状诇 诪讛 砖讬砖 讘讬谉 讚专讘 讬讗讜讚讛 讘专 砖讬诇转 讘砖诐 专讘 诇讗讬讚讱 讚专讘 讞讬讬讗 讘专 讗砖讬 讗诪专 专讘 讚诪专 砖专讬 讗驻讬壮 讘讗诪爪注 讘专讻讛 讜诪专 砖专讬 讘住讜祝 讻诇 讘专讻讛 讜诇讗 驻诇讬讙讬 讜讛讻讬 诪讜讻讞 诇讬砖谞讗 讚讬讚讛讜 讜诇讬讻讗 诇诪讬诪专 砖砖谞讬讛诐 讗诪专讜 讚讘专 讗讞讚 诪诪砖 讚讗诐 讻谉 讛讜讛 诇谉 诇诪讬诪专 讜讻谉 讗诪专 专讘 讞讬讬讗 讘专 讗砖讬 讗诇讗 讜讚讗讬 讻讚讗诪专谉 讜讛讗 讚讗诪专 专壮 讬讛讜砖注 讘谉 诇讜讬 讗诐 讘讗 诇讜诪专 讗驻讬壮 讻住讚专 讬讜诐 讛讻驻讜专讬诐 讗讜诪专 驻讬壮 讘讬谉 拽讜讚诐 讬讛讬讜 诇专爪讜谉 讘讬谉 讗讞专 讻谉 拽讜讚诐 砖注拽专 专讙诇讬讜 讜讻讚讻转讬讘谞讗 讘讘专讻讜转 讘住状讚:



诪转谞讬壮 讗诇讜 讛谉 讗讬讚讬讛谉 砖诇 讙讜讬诐 拽诇谞讚讗 讜住讟讜专谞讬讗 讜拽专讗讟讜住讬诐. 驻讬壮 诇讗讜 讚讜拽讗 讗诇讜 讚讛讜讗 讛讚讬谉 诇讻诇 讗讬讚讬讛谉 讘讬谉 拽专讜讘讬诐 讘讬谉 专讞讜拽讬谉 讻讚驻专砖状讬 诇注讬诇 讗诇讗 讚谞拽讬讟 转谞讗 讛谞讛讜 讚讛讜讜 专讙讬诇讬 讘讛讛讜讗 讝讬诪谞讗 讜转讜 诇讗 讬讜诐 讙谞讜住讬讗 砖诇 诪诇讻讬诐 讘讙诪专讗 诪驻专砖 讬讜诐 讛诇讬讚讛 讜讬讜诐 讛诪讬转讛 驻讬壮 砖诇 诪诇讱 讜讞讻诪讬诐 讗讜诪专讬诐 讻诇 诪讬转讛 讻讜壮 讘讙诪壮 诪驻专砖 讬讜诐 转讙诇讞转 讝拽谞讜 讜讘诇讜专讬转讜 讗讬转 讚诪驻专砖讬 讚讘讻诇 讙讜讬 诪讬讬专讬 诪讚拽转谞讬 诇讛 住转诪讗 讜讻讚拽转谞讬 住讬驻讗 讗讜转讜 讛讗讬砖 讘诇讘讚 讚讗诇诪讗 讗驻讬壮 讘讙讜讬 讛讚讬讜讟 注住拽讬谞谉 讜讗讞专讬诐 驻讬壮 讚讛诪诇讱 诇讘讚讜 拽讗讬 讚讗讬诇讜 讙讜讬 讘注诇诪讗 诇讗 注讘讬讚 讗讬讚 讘讬讜诐 转讙诇讞转 讝拽谞讜 讜讘诇讜专讬转讜 讜讬讜诐 砖注讜诇讛 讘讜 诪谉 讛讬诐 讜讬讜诐 砖讬爪讗 诪谉 讛讗住讜专讬谉 讜讻讚讗诪专讬谞谉 诇拽诪谉 讘诪讻讬诇转讬谉 讙讘讬 谞驻诇 诇讘讜专 讬注诇讛 诇讗 砖谞讜 讗诇讗 注诇讛 诪转 讗讘诇 注诇讛 讞讬 讗住讜专 讘讛诐 讚拽讗 住诇讬拽 诪谞住讱 诇讬讛 讚讛讜讛 诇讬讛 讻讬讜诐 讗讬讚讜 讜讗讬谉 诇讱 注讜诇讛 诪谉 讛讬诐 讙讚讜诇 诪讝讛 讜讗驻讬壮 讛讻讬 讗诪专 讚讛讜讛 诇讬讛 讻讬讜诐 讗讬讚讜 驻讬专讜砖 讚讛讜讬 讛讬讬谉 诪讝讜诪谉 诇驻谞讬讜 讛讗 诇讗讜 讛讻讬 诇讗 诪谞住讱 讜诇讗 诪讜讚讛 讛讬诇讻讱 诪转谞讬转讬谉 讘诪诇讱 诇讞讜讚讬讛 诪讬讬专讬 讜讛专讬砖讗 讚拽转谞讬 讬讜诐 讛诇讬讚讛 讜讬讜诐 讛诪讬转讛 拽讗讬 讜讛讗 讜讚讗讬 驻砖讟讗 讚诪转谞讬壮 讻诇讬砖谞讗 讘转专讗 诪砖诪注 诪讚拽转谞讬 住讬驻讗 讜讙讜讬 砖注砖讛 诪砖转讛 诇讘谞讜 讗讘诇 讛讛讬讗 讚诇拽诪谉 诇讗讜 专讗讬讛 讛讬讗 讚讛讗 讚讗诪专讬谞谉 讚讛讜讛 诇讬讛 讘讬讜诐 讗讬讚讜 讛讬讬谞讜 讟注诪讗 讚讗讬 诇讗讜 讚讞诪专讗 拽诪讬讛 诪转讜讱 砖讛讬讛 讘讛讜诇 注诇 注诇讬讬转讜 诇讗 诪谞住讱 讛讛讬讗 砖注转讗 讜讻谉 讛讗 讚拽转谞讬 讗讬谞讜 讗住讜专 讗诇讗 讗讜转讜 讛讬讜诐 讜讗讜转讜 讛讗讬砖 讘诇讘讚 讗讻讜诇讛讜 讜讚讗讬 拽讗讬 讜讗驻讬壮 讛诪诇讱 讚诪砖讜诐 转讙诇讞转 讝拽谞讜 讜讘诇讜专讬转讜 诇讗 注讘讚讬 讗讬讚 讻诇 讘谞讬 诪诇讻讜转讜 讜诪住转讬讬讛 讚注讘讚讬 讛讻讬 讘讬讜诐 讛诇讬讚讛 讜讬讜诐 讛诪讬转讛 讘诇讞讜讚 讜讻谉 讻转讘 讛专状讗讘讚 讝状诇 讜谞讻讜谉 讛讜讗.



讙诪专讗 诪拽专谉 讻转讬讘. 讙讬专住转 专状转 讝状诇 讜注讬拽专 讗讜讬 诇讬 讘砖讘讬诇 砖住专讞转讬 讻讜壮 转诪讛谞讬 讛讬讗讱 讟注讛 讘住讚专 讛注讜诇诐 讗讚诐 讛专讗砖讜谉 砖讛讬讛 诪诇讗 讞讻诪讛 讻诪诇讗讱 讛讗诇讛讬诐 讜砖诪讗 诪转讜讱 讞讟讗讜 讜注谞讜讬讜 谞讟专驻讛 讚注转讜 讜讗讬谉 诪砖讬讘讬谉 讘讗讙讚讛.



讜讻诇 讛注讬讬专讜转 讛住诪讜讻讜转 诇讛 诪砖转注讘讚讜转 诇讛. 驻讬专砖 专状砖讬 讝状诇 诪砖转注讘讚讜转 诇讛 诇讛讘讬讗 诇讛 诪讝讜谉 讗讘诇 讗讬谞谉 注讜砖讜转 讗讬讚 讜诪讬 讞讬讬砖讬谞谉 讚诪讗讬 讚讝讘谞讬谞谉 诇讛谞讬 注讬讬专讜转 诪讬讬转讬 诇讘谞讬 专讜诪讬 讜讗讬谞讜 谞讻讜谉 讚讛讗 诇驻谞讬 讚诇驻谞讬 讛讜讗 讜诇讗 诪驻拽讚讬谞谉 注诇讬讛 讗诇讗 讛谞讻讜谉 讚讗讜转谉 注讬讬专讜转 注讜砖讜转 讗讜转讜 讗讬讚 讗诇讗 砖讗讬谞谉 注讜砖讜转 讗讜转讜 讗诇讗 诇驻讬 砖讬讛讗 砖诇讛 讗诇讗 诇讻讘讜讚 讘谞讬 专讜诪讬 讘诇讘讚 诪讬 讞讬讬砖讬谞谉 讚讗讬谞讛讜 谞诪讬 驻诇讞讬 诇注状讝 讗讜 诇讗 讜讛诇讻转讗 讻专讘讬 讬讜讞谞谉 讚讗诪专 诪讜转专讜转 讜讻谉 诪讜讻讬讞 驻讬专讜砖讜 讘转讜住驻转讗 讚拽转谞讬 讻讜转讬讛 讚专讘讬 讬讜讞谞谉 讚转谞讬讗 诪砖驻讞讛 讗讞转 注讜砖讛 讜诪砖驻讞讛 讗讞转 讗讬谞讛 注讜砖讛 讛注讜砖讬谉 讗住讜专讬谉 讜砖讗讬谞谉 注讜砖讬谉 诪讜转专讬谉 拽诇谞状讚讛 讗祝 注驻状讬 砖讛讻诇 注讜砖讬谉 讗讜转讛 讗讬谞讛 讗住讜专讛 讗诇讗 诇驻讜诇讞讬谉 讘诇讘讚 讻诇讜诪专 诇驻讜诇讞讬谉 讗讜转讛 诇讬砖诪讛 讚讛讜讬 讗讬讚 讚讬讚讛讜 讜讗讬诪讗 注讚 讚讗讻讬诇 诪诪砖 注讬拽专 讛驻讬壮 讜讗讬诪讗 注讚 讚讗讻讬诇 诪讝讘讞讜 诪诪砖 讜诪状诇 诇讗住讜专 讻砖讗讜讻诇讬谉 诪砖诇讛谉 讜诪讛讚专讬谞谉 讚讗状讻 讚讗讬住讜专讗 诪砖讜诐 讗讻讬诇转 讝讘讞讜 诪诪砖 讛讜讗 诇诪讛 诇讬 诇诪讬诪专 讜拽专讗 诇讱 讗诇讗 讜讚讗讬 讚讛状拽 专讞诪壮 诪砖注壮 讛拽专讬讗壮 诪注诇讛 讗谞讬 注诇讬讱 讻讗讬诇讜 讗讻诇转 诪讝讘讞讜 诪诪砖 讜讻谉 讛诇讻讛 讜讗驻讬壮 讘讝诪谉 讛讝讛 讗住讜专 讜诇讗 讞讬讬砖讬谞谉 诇讗讬讘讛 讻讬讜谉 讚讗讬住讜专讗 讚讗讜专讬转讗 讛讬讗 讜讻讗讬诇讜 讗讜讻诇 转拽专讜讘转 注状讝 讜诪讬讛讜 讛谞讬 诪讬诇讬 讻砖讛讜诇讱 诇讘讬转 讛讙讜讬 诇讗讻讜诇 讜诇砖转讜转 砖诐 讗讘诇 讗诐 砖讜诇讞 诇讜 讛讙讜讬 讚讜专讜谉 讗讬谉 讻讗谉 讗讬住讜专讗 讚讗讜专讬转讗 讗诇讗 讗讬住讜专讗 讚专讘谞谉 讻注讬谉 诪砖谞转讬谞讜 诪砖讜诐 讚讗讝讬诇 讜诪讜讚讛 诇注状讝 讜讘讝诪谉 讛讝讛 诪讜转专.

讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讬讗专谞讜 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛诐:



注讬专 讙讚讜诇讛 砖讛讬讛 诇讛 讬讜诐 讗讬讚 拽讘讜注 讗注"驻 砖注讬讬专讜转 讛住诪讜讻讜转 诇讛 诪砖转注讘讚讜转 诇讛 讜诪转讘讟诇讜转 诪诪诇讗讻转谉 诇砖诐 讻诇 诪讛 砖爪专讬讱 诇讘谞讬 讛注讬专 诪讜转专 诇砖讗转 讜诇转转 注诪讛诐 讘诪拽讜诪诐 诇讗 谞讗住专讛 讗诇讗 诇注讜讘讚讬讛 讜讚讘专 讝讛 诇讗 讛讜爪专讱 诇诇诪讚讜 讘讻讗谉 砖讛专讬 诪砖谞讛 砖诇诪讛 讛讬讗 诇诪讟讛 注讬专 砖讬砖 讘讛 注"讝 讞讜爪讛 诇讛 诪讜转专 讗诇讗 砖专爪讛 诇讛讜讚讬注谞讜 讚讬谉 讝讛 讗祝 讘拽诇谞讚讗 砖讛讬讬转讬 住讘讜专 诇讜诪专 砖讛讜讗 讻注讬谉 讬讜诐 讗讬讚 讻诇诇讬 诇讻诇 讛注讬讬专讜转 讜讘讗 诇诇诪讚 砖注讬拽专 讛讗讬讚 诇讗 讛讬讛 讘讗讜转讜 讝诪谉 讗诇讗 讘专讜诪讬 讜讬砖 砖驻讬专砖 讘讛 砖讘拽诇谞讚讗 讛讻诇 注讜砖讬谉 讗讜转讛 讜讗驻讬诇讜 讛讻讬 拽讗诪专 讛讜讗讬诇 讜诇讗 诪爪讚 注爪诪诐 讛诐 注讜砖讬谉 讗诇讗 诪讬专讗转 讛讻专讱 讗讬谞讜 讻诇讜诐 讜讛讜讗 砖讗诪专讜 讘转讜住驻转讗 注讬专 讗讞转 注讜砖讛 讜注讬专 讗讞转 讗讬谞讛 注讜砖讛 诪砖驻讞讛 讗讞转 注讜砖讛 讜诪砖驻讞讛 讗讞转 讗讬谞讛 注讜砖讛 讛注讜砖讬谉 讗住讜专讬谉 讜砖讗讬谞谉 注讜砖讬谉 诪讜转专讬谉 拽诇谞讚讗 讗注"驻 砖讛讻诇 注讜砖讬谉 讗讜转讛 讗讬谞讛 讗住讜专讛 讗诇讗 诇驻讜诇讞讬谉 专"诇 砖诪拽专讬讘讬谉 讘讛 诇注"讝:



诪讗讞专 砖讘讬讗专谞讜 砖讙讜讬 讛注讜砖讛 诪砖转讛 诇讘谞讜 诪拽专讬讘 讝讘讞讬诐 诇注"讝 讜注讜砖讛 诇讜 讬讜诐 讗讬讚 讗住讜专 诇讜 诇讬砖专讗诇 诇讬诇讱 诇砖诐 讜诇讗讻讜诇 注诪讛诐 讗注"驻 砖讗讜讻诇 诪砖诇讜 讜砖诪砖 讬砖专讗诇 诪砖诪砖 诇驻谞讬讜 砖讛专讬 注诇 讻讬讜爪讗 讘讝讛 谞讗诪专 讜拽专讗 诇讱 讜讗讻诇转 诪讝讘讞讜 诪讻讬讜谉 砖拽专讗 诇讱 讘住注讜讚讛 砖讛讜讗 诪拽专讬讘 讘讛 讝讘讞讬诐 诇讗诇讬诇讬诐 砖诇讜 讜讛讜讚讬转 诇讜 谞注砖讬转 诇讜 讻诪讬 砖讗讻诇转 诪讝讘讞讜 诇讗 住讜祝 讚讘专 讘讗讜转讜 讛讬讜诐 讘诇讘讚 讗诇讗 讻诇 讛讬诪讬诐 砖讛砖诪讞讛 谞诪砖讻转 诪注转讛 讻诇 砖诇砖讬诐 讬讜诐 讘讬谉 砖讗诪专 诇讜 讛讙讜讬 讘砖注讛 砖拽专讗讜 砖诪讞诪转 讛讞讜驻讛 讛讜讗 注讜砖讛 讗讜转讛 住注讜讚讛 讘讬谉 砖诇讗 讗诪专 诇讜 讗住讜专 砖诪谉 讛住转诐 诪讞诪讛 讛诇讜诇讗 讛讬讗 谞注砖讬转 讜讻诇 住注讜讚讛 砖讛讬讗 谞注砖讬转 诪讞诪转 讛讞讜驻讛 讛讜讗 诪拽专讬讘 讘讛 诇注"讝 讗讜 讗祝 讻砖讗讬谞讜 诪拽专讬讘 诪"诪 讗讝讬诇 讜诪讜讚讛 注诇 讝讛 诇注"讝 砖诇讜 诪讻讗谉 讜讗讬诇讱 讗诐 诇讗 讗诪专 诇讜 诪讞诪转 讛诇讜诇讗 诪讜转专 讜讗诐 讗诪专 诇讜 诪讞诪转 讛诇讜诇讗 讗住讜专 注讚 砖谞讬诐 注砖专 讞讚砖 讜讗诐 讛讜讗 讗讚诐 讞砖讜讘 讘讬讜转专 讗祝 诇讗讞专 诪讬讻谉 讗住讜专 讻诇 讝诪谉 砖讬讝讻讬专 诇讜 诪讞诪转 讛诇讜诇讗 讜讬砖 讞讜诇拽讬诐 讘讝讜 讗讗"讻 砖诪注 讘驻讬专讜砖 砖讬讜讚讛 注诇 讝讛 讜讻谉 注拽专 讜讻谉 诪拽讜讚诐 讗讜转讜 讛讬讜诐 讗住讜专 诪讻讬讜谉 砖讛转讞讬诇讜 诇砖诪讜讞 诪讞诪转 讛讞讜驻讛 讜住讬诪谉 讛讬讛 讘讝讛 讗爪诇诐 诪讻讬 专诪讜 砖注专讬 讘讗住讬谞转讗 讜诪驻专砖讬诐 讘讛 砖讝讜专注讬诐 砖注讜专讬诐 讘注专讬讘讛 讘讻讚讬 砖讬爪诪讞讜 讘讬讜诐 讛讞转讜谞讛 讜诪讘讬讗讬谉 讗讜转诐 诇驻谞讬 讛讞转谉 讜讛讻诇讛 诇住讬诪谉 讟讜讘 砖讬诪讛专讜 爪诪讬讞转诐 讘讘谞讬诐 讻砖注讜专讬诐 讛诇诇讜 砖诪诪讛专讬谉 诇爪诪讜讞 讜诪专讘讬谉 讘爪诪讬讞讛 讜诪讗讜转讛 砖注讛 讛讬讜 诪专讘讬诐 讘砖诪讞讛 诪讞诪转 讛讞讜驻讛 讜诇注谞讬谉 诪砖讗 讜诪转谉 诪讬讛讗 讗讬谞讜 讗住讜专 讗诇讗 讗讜转讜 讛讬讜诐 讻诪讜 砖讘讬讗专谞讜:





转讜住驻讜转 专讬"讚 (诪讛讚讜专讛 拽诪讗)

讗诇讜 讛谉 讗讚讬讛谉 砖诇 讙讜讬诐 注注"讝 讻讜' 拽诇谞讚住 砖诪谞讛 讬诪讬诐 诇讗讞专 讛转拽讜驻讛 住讟专谞诇讬讬讛 砖诪讜谞讛 讬诪讬诐 诇驻谞讬 讛转拽讜驻讛 驻讬' 住讟专讻诇讬' 砖诪讜谞讛 讬诪讬诐 拽讜讚诐 转拽讜驻转 讟讘转 讘住讜祝 转拽讜驻转 转砖专讬 讛诐 砖讬砖讘 讗讚诐 讛专讗砖讜谉 讘转注谞讬转 砖专讗讛 砖讛讬诪讬诐 讛讜拽讟谞讜 诪讗讜讚 讜拽诇谞讚住 砖诪谞讛 讬诪讬诐 讗讞专 转拽讜驻转 讟讘转 讘转讞诇转 转拽讜驻转 谞讬住谉 讛诐 砖注砖讛 讗讚诐 讛专讗砖讜谉 诪砖转讛 讻砖专讗讛 讻砖讙讚诇讜 讛讬诪讬诐 讜讛讜砖讜讜 讻讘专 诇诇讬诇讜转 讜驻讬' 转拽讜驻讛 讛讬讗 拽讜专讗 诇砖诇砖讛 讞讚砖讬 讛转拽讜驻讛 讜讗讬谉 诇驻专砖 转拽讜驻讜转 谞驻讬诇转 讛转拽讜驻讛 砖讗"讻 讬讘讜讗讜 拽诇谞讚专住 讜谞讟专谞诇讬讬讛 砖谞讬讛谉 讬"讜 讬诪讬诐 专爪讜驻讬诐 讜诇注讬诇 讗诪专讜 讚讞' 讬诪讬诐 讛讜讜 专爪讜驻讬谉 讜转讜 讗诪讗讬 讗讬爪讟专讬讱 诇诪讬转谞讬 转专讜讜讬讛讜 讗讬谉 诇讛谉 讗诇讗 讞讚 讗诇讗 砖"诪 讗讬谞谉 专爪讜讬谉:





 讙讜讬 砖注砖讛 诪砖转讛 诇讘谞讜 讻讜' 讬专讜砖诇诪讬 讙讬专讚讗讬 砖讗诇讬谉 诇专' 讗诪讬 讬讜诐 诪砖转讛 讙讜讬诐 诪讛讜 讜住讘专 诪砖专讬 诇讜谉 诪谉 讛讚讛 诪驻谞讬 讚专讻讬 砖诇讜' 讗"诇 专' 讘讗 讜讛讗 转谞讬 专' 讞讬讬讗 讬讜诐 诪砖转讛 讙讜讬诐 讗住讜专 讗诪专 专' 讗讘讗 讗诇讜诇讬 专' 讘讗 讛讬' 诇谞讜 诇讛转讬专 注"讝 砖诇讛诐 讘专讜讱 砖专讬讞拽谞讜 诪讛诐:





转讜住驻讜转 专讬"讚 (诪讛讚讜专讛 转谞讬谞讗)

驻讬住拽讗 讜讗诇讜 讛谉 讗讬讚讬讛谉 砖诇 讙讜讬诐 讻讜' 专讬讘"诇 讗诪专 拽诇谞讚住 诇讻诇 讗住讜专讛 驻讬' 讜诪讗讬 讚转谞谉 诇拽诪谉 注讬专 砖讬砖 讘讛 注"讝 讞讜爪讛 诇讛 诪讜转专 讻讙讜谉 砖诇讗 讛讬讜 诪砖讜注讘讚讬谉 讗讜转谉 砖讘讞讜抓 诇讗讜转谉 砖讘驻谞讬诐 讜注讚 讻讗谉 诇讗 拽诪讘注讬讗 诇谉 讗诇讗 诪砖讜注讘讚讬谉 讗讘诇 讗诐 讗讬谞谉 诪砖讜注讘讚讬谉 讗驻讬诇讜 住诪讜讻讬谉 诪讜转专讬谉:





讜谞讬讟驻讬 讞讚讗 砖讛讗 诪讛 砖驻讬专砖 讛诪讜专讛 讚诪讗谉 讚诪谞讬 诇砖谞讬 讞专讘谉 诇讗 诪谞讬 诇讛讛讜讗 砖转讗 讘讛讚讬 砖谞讬 讞专讘谉 讗诇讗 讘讛讚讗 砖谞讬 讚拽诐 讘讬转讗 讛讜讗讬诇 讜谞驻讬拽 诇讛 专讜讘讗 讘讟' 讘讗讘 拽砖讬讗 诇讬 讟讜讘讗 讚讘诪住讻转 注专讻讬谉 讘砖讬诇讛讬 驻专拽 砖谞讬 诪讜讻讞 讚讛讛讜讗 砖转讗 讚讞专讜讘 讘讬转讗 讘讻诇诇 砖谞讬 讚讞专讘谉 诪谞讬谞讜 诇讛 讜诇讗 讘讻诇诇 砖谞讬 讚拽诐 讘讬转讗 讚转"讻 砖谞讬 拽诐 讘讬转 砖谞讬 讘诇讗讜 讛讗讬 砖转讗 讚讞专讜讘 讘讬转讗 讚讗诪专讬' 讛转诐 讘砖谞讬讬' 讘诪讜爪讗讬 砖讘讬注讬转 讛讬讻讬 诪砖讻讞转 诇讛 诪讻讚讬 讘讬转 砖谞讬 讻诪讛 拽诐 讗专讘注 诪讗讛 讜注砖专讬诐 讗专讘注 诪讗讛 转诪谞讬讗 讬讜讘诇讬 讗专讘讬住专 转专讬 砖讘讜注讬 驻砖讛 诇讛讜 砖讬转 讛讜"诇 讘砖讬转讗 讘砖讘讜注讗 讛讗 诪谞讬 专' 讬讛讜讚讛 讛讬讗 讚讗诪专 砖谞转 讞诪砖讬诐 注讜诇讛 诇讻讗谉 讜诇讻讗谉 讗讬转讬 转诪谞讬 诪谉 转诪谞讬 讬讜讘诇讗 讜讛谞讬 砖讬转 讛讜讬讬谉 诇讛讜 讗专讘讬住专 讗砖转讻讞 讚讘诪讜爪讗讬  [砖讘讬注讬'] 讞专讜讘 讗诇诪' 诪讬讻谉 诪讜讻讬讞 讚讻诇 转"讻 砖谞讬 讚拽诐 讘讬转讗 诇讘专 诪砖转讗 讚讞讜专讘谉 诪谞讬谞谉 诇讛讜 讜讻诇讬谉 讘砖谞转 砖讘讬注讬转 注爪诪讛 讜讗讜转讛 砖谞讛 砖谞讞专讘 讛讘讬转 讛讜讗 砖谞转 诪讜爪讗讬 砖讘讬注讬转 讚讗讬 讗诪专转 讚砖谞转 讛讞专讘谉 讘讻诇诇 转"讻 砖谞讬 讚拽诐 讘讬转讗 讗讻转讬 诇讗 诪砖讻讞转 讚讘诪讜爪讗讬 砖讘讬注讬转 讞专讜讘 讘讬转' 讗诇讗 讘砖讘讬注讬转 注爪诪讛 讜讻转讘 讛诪讜专讛 讜讘诪住讻转 注专讻讬谉 驻专讻讬' 诇专' 讬讛讜讚讗 讞讜专讘谉 讘讬转 砖谞讬 讘诪讜爪讗讬 砖讘讬注讬转 讛讬讻讬 诪砖讻讞转 诇讛 诪讬讻讚讬 讘讬转 砖谞讬 讻诪讛 拽诐 讗专讘注 诪讗讛 讜注砖专讬诐 转诪谞讬 砖谞讬 诇讗专讘注 诪讗讛 驻讬讬砖讬 讗讬讜讘诇讬 砖讚讬谞讛讜 讗注砖专讬诐 讛专讬 讻"讞 讗砖转讻讞 讚讘砖谞转 讛砖诪讟讛 讞专讜讘 讜诪砖谞讬谞谉 讛谞讱 砖讬转 砖谞讬谉 注讚 讚住诇讬拽 注讝专讗 讜诪拽讚砖 诇讗 诪谞讜 砖诪讬讟讬谉 讛讬诇讻讱 讚诇 诪谞讬讬讛讜 砖讬转 砖谞讬谉 拽诪讬讬转讗 讗讬砖转讻讞 讚讘注砖专讬' 讜转专转讬谉 诇讬讜讘诇 讞专讜讘 讜讛讜讗 诪讜爪讗讬 砖讘讬注讬转 讜讗讬谞讜 谞专讗讛 诇讬 讚砖讜诐 驻讬专讻讗 诇讗 驻专讻讬' 讛转诐 讘注专讻讬谉 诇专' 讬讛讜讚讗 讗诇讗 砖驻讬专 讗讜拽讜诐 转诇诪讜讚讗 诇讛讛讜讗 诪转谞讬转讗 讚转谞讬 讜讻谉 讘砖谞讬讬' 讛讗 诪谞讬 专' 讬讛讜讚讛 讛讜讗 讻讜' 讻讚讻转讘讬转 诇注讬诇 讜拽诐 讛讛讜讗 砖讬谞讜讬讗 讜诇讗 讗驻专讬讱 讗诇讗 讛讻讬 驻讬专砖 讛转诐 讗讬 专' 讬讛讜讚讛 讘专讗砖讜谞讛 诇讗 诪砖讻讞转 诇讛 讻讜' 驻讬' 讛转讬谞讞 讘砖谞讬' 讚讞专讘 讛讘讬转 讘诪讜爪讗讬 砖讘讬注讬转  诪砖讻讞转 诇讛 诇专讘 讬讛讜讚讗 讻讚砖谞讬转 讗诇讗 讘专讗砖讜谞讛 讘诪讜爪讗讬 砖讘讬注讬转 诇讗 诪砖讻讞转 诇讬讛 诇专' 讬讛讜讚讗 讗诇讗 诇专讘谞谉. 讜诪砖谞讬 讛转诐 讚讗转讬讗 谞诪讬 讗诇讬讘讗 讚专讘讬 讬讛讜讚讗 讜讻讜诇讛 诪转谞讬转讗 讘讬谉 专讬砖讗 讘讬谉 住讬驻讗 讛讜讗 专讘讬 讬讛讜讚讗. 讛讚专 讗诪专 讗讬讘注讬转 讗讬诪讗 诇注讜诇诐 专讘谞谉 讜讻讬 拽转谞讬 讜讻谉 讘砖谞讬 讗砖讗专讗 驻讬' 诇注讜诇诐 讛讛讬讗 诪转谞讬转讗 讻专讘谞谉 讗转讬讗 讜诪砖"讛 转谞讬 讚讘专讗砖讜谞讛 讞专讘 讛讘讬转 讘诪讜爪讗讬 砖讘讬注讬转 讜诪讗讬 讚转谞讬 讜讻谉 讘砖谞讬讬' 讚拽砖讬讗 诇谉 讚诇讗 讗转讬讗 讻专讘谞谉 讗砖讗专讗 拽讗讬 讚讛讬讬谞讜 讗转砖注讛 讘讗讘 讜讗诪讜爪讗讬 砖讘转 讜诇讗 讗诪讜爪讗讬 砖讘讬注讬转 讚讜讚讗讬 诇专讘谞谉 诇讗 诪砖讻讞转 诇讛 讚讞专讘 讘讬转 砖谞讬 讘诪讜爪讗讬 砖讘讬注讬转 讛讚专 讗转讬 专讘 讗砖讬 诇驻专讜拽讬 讚诇讗 爪专讬讻讬谞谉 诇讗讚讬讞讜拽讬 讜诇讗讬拽讜诪讬 讚讛讗讬 讚转谞讬 讜讻谉 讘砖谞讬讬' 讗砖讗专讗 拽讗讬 讜诇讗 讗诪讜爪讗讬 砖讘讬注讬' 讗诇讗 讙诐 讗诪讜爪讗讬 砖讘讬注讬转 拽讗讬 讜讗转讬讗 讻专讘谞谉 讜诪讗讬 讚拽砖讬讗 诇谉 诇注讬诇 诇专讘谞谉 诇讗 拽砖讬讗 讚讛谞讱 砖讬转 砖谞谉 注讚 讚住诇讬拽 注讝专讗 讜诪拽讚砖 诇讗 拽讗 讞砖讬讘 诇讛讜 驻讬' 讚诇 砖讬转 砖谞讬谉 诪注砖专讬谉 讗砖转讻讞 讚讻诇讬谉 讘讗专讘讬住专 讜讘诪讜爪讗讬 砖讘讬注讬转 讞专讘 讘讬转讗 讜讗讜转讛 砖谞讛 砖诇 讞讜专讘谉 讗讬谞讛 讘讻诇诇 转"拽 砖谞讛 砖诇 讘谞讬谉 讛讘讬转 讻讚驻专砖讬谞谉 讗诇讬讘讗 讚专' 讬讛讜讚讛 讗讬砖转讻讞 讛砖转讗 讚讘讬谉 诇专讘 讬讛讜讚讗 讘讬谉 诇专讘谞谉 砖谞讛 讛讞讜专讘谉 讗讬谞讛 讘讻诇诇 转"拽 砖谞讬诐 砖诇 讘谞讬 讛讘讬转 讗诇讗 讛讬讗 砖谞讛 专讗砖讜谞讛 砖诪讜谞讬谉 诇讞讜专讘谉 讛讘讬转 讜砖谞讛 专讗砖讜谞讛 砖诇 砖诪讟讛 讜讗"讻 诪讛 爪讜专讱 诇讜诪专 讜谞讬讟驻讬 讞讚讗 砖转讗 讜讬"诇 讚专讘 讗砖讬 诇讗讜 讗诇讬讘讗 讚转谞讗讬 讗诪专 诇诪讬诇转讬' 讗诇讗 讗诇讬讘讗 讚讻"注 讚诇讗 诪谞讜 砖诪讬讟讬谉 讗诇讗 讘转专 砖讬转 砖谞讬谉 讚住诇讬拽 注讝专讗 讜讛讬诇讻讱 讗讬讘注讬转 诇讗讜拽诪讬 诪转谞讬转讗 讚转谞讬 讜讻谉 讘砖谞讬讬' 讻专讘谞谉 爪专讬讻讬谞谉 诇诪讬诪专 讚砖谞转 讛讞讜专讘谉 讗讬谞讛 诪诪谞讬谉 转"讻 砖谞讬诐 讜讗讬讘注讬转 诇讗讬拽讜诪讬 讻专讘 讬讛讜讚讗 爪专讬讻讬谞谉 诇诪讬诪专 讚砖谞转 讛讞讜专讘谉 讗讬谞讛 诪诪谞讬谉 讛讞讜专讘谉 讗诇讗 诪诪谞讬谉 转"讻 砖谞讬诐 砖注诪讚 讛讘讬转 讜诪砖讜诐 讚专讘 讛讜谞讗 住"诇 讻专' 讬讛讜讚讗 讚讗诪专 砖谞转 讞诪砖讬诐 注讜诇讛 诇讻讗谉 讜诇讻讗谉 诪讜拽讬 诇讛讗讬 诪转谞讬转讗 讻专' 讬讛讜讚讗 讜诪驻专砖 讚砖谞转 讛讞讜专讘谉 讛讬讗 讘讻诇诇 转"讻 砖谞讬 讛讘谞讬谉 讜诪砖"讛 拽讗诪专 讜谞讬讟驻讬 讞讚讗 砖转讗 讻驻讬 诪讛 砖讛拽砖讬转讬 讜转讬专爪转讬 诪爪讗转讬 讻转讜讘 讘转砖讜讘转 专讘讬谞讜 讙专砖讜诐 讝爪讜拽"诇:





转讜住驻讜转 专讬"讚 (诪讛讚讜专讛 转诇讬转讗讛)

讗诐 爪专讬讱 诇驻专谞住讛 讗讜诪专转 讘讘专讻转 讛砖谞讬诐. 专讗讬转讬 诪拽砖讬诐 诪诪讗讬 讚讗诪专讬' 讘转注谞讬讜转 砖诇讞讜 讘谞讬 谞讬谞讜讛 诇专' 讻讙讜谉 讗谞谉 讚爪专讬讻讬谞谉 诇诪讬讟专讗 讗驻讬诇讜 讘转拽讜驻转 转诪讜讝 讻讜' 讜砖诇讞 诇讛讜 讻讬讞讬讚讬诐 讚诪讬转讜 讜讘砖讜诪注 转驻诇讛. 讜讗诪讗讬 诇讬诪专讜 讘讘专讻转 讛砖谞讬诐 讜谞"诇 诇讜诪专 砖讗讬谉 讝讜 拽讜砖讬讗 砖诇 讻诇讜诐 讚注"讻 诇讗 讗诪专讬' 讗诇讗 讘砖讗专 讘拽砖讜转 砖讗讬谞谉 拽讘注 诇讻诇 讬砖专讗诇 讗讘诇 砖讗诇' 诪讟专 砖讛讜' 拽讘注 诇讬砖专讗诇 讜讗讬谉 砖讜讗诇讬谉 讗讜转' 讗诇讗 注讚 讛驻住讞 讗诐 注讬专 讗讞转 爪专讬讻' 诪讟专 讗住讜专讬谉 诇砖谞讜转 住讚专 讛转驻诇' 诇砖讗讜诇 讛诪讟专 讘讘专讻' 讛砖谞' 讻诪讜 砖注砖讜 讘讬诪讜转 讛讞讜专祝 讗诇讗 砖讜讗诇讬谉 讗讜转讛 讘砖讜诪注 转驻诇讛:





诪讛专砖"讗 - 讞讬讚讜砖讬 讗讙讚讜转

讜住讬诪谞讱 讗讞讜专 讜拽讚诐 爪专转谞讬 讜讻讜'. 诪讛 砖讛拽讚讬诐 讘诪转谞讬' 讛诪讗讜讞专 诪砖讜诐 讚讛诪讗讜讞专 砖讛诐 讞' 讬诪讬诐 砖讗讞专 讛转拽讜驻讛 谞注砖讛 诇讜 讬"讟 讘砖谞讛 专讗砖讜谞讛 讜讞' 讬诪讬诐 砖拽讜讚诐 诇讗 谞注砖讜 诇讜 讬"讟 注讚 砖谞讛 砖谞讬讛 讜谞拽讟 诇住讬诪谉 诪讛讗讬 拽专讗 讗讞讜专 讜拽讚诐 爪专转谞讬 讜转砖转 注诇讬 讻驻讱 砖谞讚专砖 注诇 住专讞讜谞讜 砖诇 讗讚诐 讛专讗砖讜谉 讘专"驻 讗讬谉 讚讜专砖讬谉 讗讚诐 讛专讗砖讜谉 诪谉 讛讗专抓 注讚 诇专拽讬注 讻讜' 讻讬讜谉 砖住专讞 讛谞讬讞 讛拽讘"讛 讬讚讜 注诇讬讜 讜诪讬注讟讜 砖谞讗诪专 讜转砖转 注诇讬 讻驻讱 讜讘拽专讗 谞诪讬 讛拽讚讬诐 讛讗讞讜专 诇拽讚诐 诇驻讬 讛诪讚专砖讜转 砖讬爪专 诇讜 讘' 注讜诇诪讜转 讛注讜诇诐 讛讝讛 讜注讜诇诐 讛讘讗 讜诇驻讬 砖注讜讛"讘 讛讜讗 讛转讻诇讬转 讜讛注讬拽专 讛拽讚讬诪讜 讜拽"诇:


注讜诇诐 讞砖讱 讘注讚讬 讜讞讜讝专 讻讜'. 讙诐 讝讛 谞讚专砖 诪拽专讗 讚讛讛讜讗 诪讝诪讜专 砖谞讚专砖 讻讜诇讜 注诇 讗讚诐 讛专讗砖讜谉 砖讗诪专 讘讜 讗讚诐 讛专讗砖讜谉 讻砖专讗讬转讬 砖讛讬讜诐 诪转诪注讟 讜讛讜诇讱 讜讗讜诪专 讗讱 讞讜砖讱 讬砖讜驻谞讬 讜诇讬诇讛 讗讜专 讘注讚谞讬 讚讛讬讬谞讜 砖讬讞砖讬讱 讜讛讜诇讱 讛讬讜诐 注讚 砖诇讗 讬讛讬讛 专拽 诇讬诇讛 注讚 砖专讗讬转讬 讙诐 讞讜砖讱 讜讙讜' 讜诇讬诇讛 讻讬讜诐 讬讗讬专 讚讛讬讬谞讜 诪转讞诇转 转拽讜驻讛 砖讛讬讜诐 诪讗专讬讱 讗讝 专讗讬转讬 讻讬 讻讞砖讬讻讛 讻讗讜专讛 砖讛注讜诇诐 讻诪谞讛讙讜 谞讜讛讙 讜讻谉 讬"诇 诇拽诪谉 讻砖砖拽注讛 讞诪讛 讗诪专 讻讜' 讜拽"诇:


讝讜讟讬 讜讗专讬讻讬 讜讻讜' 驻专砖"讬 讬讜诪讬 讗专讬讻讬 讘转拽讜驻转 转诪讜讝 讜讛讬讛 诇讜 诇讬讚注 讻讜' 注讻"诇. 讬砖 诇讚拽讚拽 讚诪讛讗 讜讚讗讬 诪砖谞讬 砖驻讬专 讙诐 砖专讗讛 讘转拽讜驻转 转诪讜讝 砖讛讬讜诐 诪转诪注讟 讜讛讜诇讱 诇讗 讛专讙讬砖 讘讜 注讚 住讜祝 转拽讜驻转 转砖专讬 讚讝讜讟讬 讻讜诇讬 讛讗讬 讗讘诇 诪"诪 讛讬讛 诇讜 诇讬讚注 讘转拽讜驻转 谞讬住谉 砖讛讬讜诐 诪讗专讬讱 讜讛讜诇讱 讘讜 讜讻诪讜 讝讛 讛诇讬诇讛 诪讗专讬讱 讘转拽讜驻转 转砖专讬 讜讛注讜诇诐 讻诪谞讛讙讜 讜注讜讚 讗诐 诪驻谞讬 讞讟讗讜 诪转诪注讟 讛讬讜诐 诇诪讛 诇讗 讛讬讛 诪转诪注讟 诪讬讚 讗讞专 讞讟讗讜 讘谞讬住谉 讜讗讚专讘讛 砖讛讬讛 诪讗专讬讱 讗讝 讛讬讜诐 讜讬砖 诇讬讬砖讘 砖讛讜讗 讞砖讘 诪转讞诇转 谞讬住谉 砖讛讬讜诐 诪讗专讬讱 讜讛讜诇讱 砖讻谉 讛讬转讛 讛讘专讬讗讛 砖转讛讬讛 讛讬讜诐 诪讗专讬讱 讜讛讜诇讱 诇注讜诇诐 讜讻砖专讗讛 砖讛讬讜诐 诪转诪注讟 讜讛讜诇讱 讻讜诇讬 讛讗讬 讘转拽讜驻转 转砖专讬 讗诪专 砖讘砖讘讬诇 讞讟讗讜 讛讜讗 诪转诪注讟 诪转拽讜驻转 转诪讜讝 注讚 住讜祝 转拽讜驻转 转砖专讬 讜讬讛讬讛 讻谉 诪转诪注讟 讜讛讜诇讱 诇注讜诇诐 讛驻讱 讛讘专讬讗讛 讜讞砖讘 讚诇讗 讛讬讛 诪讗专讬讱 诇讜 讘转拽讜驻转 谞讬住谉 讗诇讗 诇讛专讗讜转 诇讜 砖转讞诇转 讘专讬讗讛 讻讱 讛讜讗 诇讛讬讜转 诪讗专讬讱 讜讛讜诇讱 诇注讜诇诐 讜讘砖讘讬诇 讞讟讗讜 诪转诪注讟 讜讛讜诇讱 讻讜诇讬 讛讗讬 诇注讜诇诐 讜讚讜"拽:





诪讛专"诐

诪转谞讬' 讗讘诇 讬讜诐 转讙诇讞转 讝拽谞讜 讜讻讜' 注讬讬谉 讘专讬"祝 讜讘专讗"砖 讚诇讗 讙专住讬 讗讘诇 讜讻谉 诪讜讻专讞 讛讜讗 诪驻讬专讜砖 讛专讗讘"讚 砖讻转讘 讛专讗"砖 砖诇讗 讛讬讛 讘住驻专讬诐 讗讘诇 注"砖:


讙诪专讗 专讘 诪转谞讗 专讜诪讬 砖注砖转讛 拽诇谞讚讗 讜讻讜' 讻爪"诇:


转讜住' 讚"讛 讛"讙 专"转 诪拽专谉 讻转讬讘 讻讬 讗讬谉 谞专讗讛 诇讜 讚诪拽专谉 谞专讗讛 拽专谉 讗讞转 讬讜转专 诪诪拽专讬谉. 注诇 讚讘专讬 讛转讜住' 讛拽爪专讬诐 讛诇诇讜 谞讗诪专讜 讚讘专讬诐 专讘讬诐 讜驻讬专讜砖讬诐 砖讜谞讬诐 讜讛注讬拽专 谞专讗讛 诇讬 砖讙讬专住转 讛住驻专讬诐 讛讬转讛 讘住驻专讬诐 讛拽讚诪讜谞讬诐 拽讜讚诐 诇专"转 讛讻讬 诪拽专讬谉 转专转讬 诪砖诪注 诪拽专谉 拽专讬 讜注"讻 讛讬讬谞讜 爪专讬讻讬谉 诇驻专砖 讚讛诪拽砖讛 驻专讬讱 诪拽专谉 讘讞讬专讬拽 讛专讬"砖 转专转讬 诪砖诪注 讜诪砖谞讬 诪拽专谉 拽专讬谞谉 讛专讬"砖 讘驻转讞 讻讬 诇讗 讛讬讛 讗驻砖专 诇驻专砖 砖讛转专爪谉 讛砖讬讘 诇讜 诪拽专谉 拽专讬 讛诪"诐 讘讞讬专拽 讜讛拽讜祝 讜讛专讬"砖 讘住讙讜诇 砖讛讜讗 砖诐 拽专谉 讗讞转 砖诇讗 讬转讬讬砖讘 诇砖讜谉 讛诪拽专讗 砖讬讗诪专 诪拽专谉 诪驻专讬住 讻讗砖专 诪讜讘谉 诪注爪诪讜 讜注"讻 讛讬讬谞讜 爪专讬讻讬谉 诇驻专砖 砖讛转专爪谉 讛砖讬讘 诪拽专谉 拽专讬 讛专讬"砖 讘驻转讞 讜诇讻讱 讛讜拽砖讛 诇专"转 注诇 讙讬专住讗 讝讜 讚诪讗讬 诪砖谞讬 诪拽专谉 拽专讬 讛专讬"砖 讘驻转讞 诪讛 诇讬 诪拽专讬谉 讛专讬"砖 讘讞讬专讬拽 讜诪讛 诇讬 讛专讬"砖 讘驻转讞 砖讗讬谉 讘诪砖诪注讜转 讛专讬"砖 讘驻转讞 拽专谉 讗讞转 讬讜转专 讻砖拽专讬谞谉 讛专讬"砖 讘讞讬专讬拽 讜讛讬讬谞讜 诪讛 砖讻转讘 讗讞"讻 讻讬 讗讬谉 谞专讗讛 诇讜 讚诪拽专谉 专"诇 讛专讬"砖 讘驻转讞 谞专讗讛 拽专谉 讗讞转 讬讜转专 诪诪拽专讬谉 讜注诇 讻谉 讙专讬住 专"转 砖讛转专爪谉 讛砖讬讘 诪拽专谉 讻转讬讘 讜专"诇 砖讛拽专讬 讛讜讗 诪拽专讬谉 讘讞讬专讬拽 讻讗讬诇讜 讻转讬讘 讬讜"讚 讘讬谉 讛专讬"砖 讜讛谞讜"谉 驻砖讜讟讛 讜讛讻转讬讘 讛讜讗 讞住专 讬讜"讚 诇讛讜专讜转 砖讛讜讗 拽专谉 讗讞转 讻讗讬诇讜 讬讻讜诇讬谉 诇拽专讜转讜 诪拽专谉 讘住讙讜诇 讜拽"诇 讜讝讛 讛驻讬专讜砖 讘讻讜讜谞转 讛转讜住' 讘讚讘专 拽爪专 讝讛 谞"诇 讘专讜专 讘诇转讬 住驻拽 讻诇诇 讜讚讜"拽:





专砖"砖

专砖"讬 讚"讛 讗诇讗 诇讗讜 诇诪注讜讟讬. 讚诇"讗 诪讗讬 讚讝讘谞讬 讻讜'. 讻爪"诇:





讛讙讛讜转 讬注讘"抓

讙诪' 转"专 讬讜诐 讻讜'. 谞"讘 讬"诇 讚诇"驻 讗诪"讚 讘讘"专 砖讗讜专 砖诇 讬讜诐 讛专讗砖讜谉 诇讗 砖拽注 注讚 诪"砖 讜砖诪砖 诇"讜 砖注讜转. 讚诪"诪 讻讜诇讗 讞讚 讬讜诪讗 讗专讬讻讗 讛讜讛:





讘谉 讬讛讜讬讚注

注指诪址讚 讜职讬指砖讈址讘 砖讈职诪讜止谞指讛 讬指诪执讬诐 讘旨职转址注植谞执讬转. 谞专讗讛 诇讬 讘住"讚 讟注诐 诇砖诪讜谞讛 讬诪讬诐 讻谞讙讚 讚' 讬住讜讚讜转 讛讙讜驻谞讬讬诐 讜讗专讘注 讬住讜讚讜转 讛谞驻砖讬讬诐. 讗讜 讬讜讘谉 讘住"讚 诇转拽谉 砖谞讬 讚诇转讬谉 砖诇 砖诐 砖讚志讬 讜砖诐 讗讚谞志讬 砖谞驻讙诪讜 讘讞讟讗讜 讜讻诪讜 砖讗诪专讜 讛诪驻专砖讬诐 讝"诇 注诇 驻住讜拽 '讛址谞指旨讞指砖讈 讛执砖执旨讈讬讗址谞执讬' (讘专讗砖讬转 讙, 讬讙) 砖谞砖讗专 砖"讬 讜讗谞"讬 讘砖谞讬 砖诪讜转 讗诇讜 讜注诇 讝讛 谞讗诪专 诇执砖职讈拽止讚 注址诇 讚址旨诇职转止转址讬 讬讜止诐 讬讜止诐 (诪砖诇讬 讞, 诇讚). 讗讬 谞诪讬 诇注讜专专 讝讻讜转 转讜专讛 砖讘注诇 驻讛 砖讬砖 讘讛 砖诪讜谞讛 讚专讙讬谉 砖讛诐 讻砖专 讜驻住讜诇 讟诪讗 讜讟讛讜专 讗住讜专 讜诪讜转专 讞讬讬讘 讜讝讻讗讬.



砖讈讜止专 砖讈侄讛执拽职专执讬讘 讗指讚指诐 讛指专执讗砖讈讜止谉 拽旨址专职谞指讬讜 拽讜止讚职诪讜止转 诇职驻址专职住讜止转指讬讜. 驻讬专砖 专砖"讬 讘讞讜诇讬谉 (讞讜诇讬谉 住.) 讚讻诇 讛砖讜讜专讬谉 驻专住讜转讬讛谉 谞讜诇讚讜转 注诪讛谉 讜拽专谞讜转讬讛诐 讙讚诇讬诐 诇讗讞专 讝诪谉 讗讘诇 砖诇 诪注砖讛 讘专讗砖讬转 讘拽讜诪转谉 谞讘专讗讜 讜讘拽专谞讬讛诐 谞讘专讗讜 讜讻砖讬爪讗 诪谉 讛讗专抓 讬爪讗 专讗砖讜 转讞诇讛 谞诪爪讗 砖拽讚诪讜 拽专谞讜转讬讜 诇驻专住讜转讬讜 注讚 讻讗谉 诇砖讜谞讜. 讜爪专讬讱 讟注诐 诪讗讬 拽讗 诪砖诪注 诇谉 拽专讗 讘讝讛 砖讛拽专讬讘 砖讜专 砖拽专谞讜转讬讜 拽讚诪讜 诇驻专住讜转讬讜, 讻讬 讻讬讜谉 讚谞讞转 拽专讗 诇诪讬诪专 '诪址拽职专执谉 诪址驻职专执讬住' (转讛诇讬诐 住讟, 诇讘) 诪砖诪注 砖讘讗 诇诇诪讚谞讜 讗讬讝讛 讚讘专 讘注谞讬谉 讝讛?
讜谞专讗讛 诇讬 讘住"讚 讚讬讚讜注 讛讞讻诪讛 转转讬讬讞住 诇专讗砖 讻讬 讛讬讗 诪砖讻谞讛 讘诪讜讞 砖讘专讗砖 讜讻转讬讘 讛侄讞指讻指诐 注值讬谞指讬讜 讘职旨专止讗砖讈讜止 (拽讛诇转 讘, 讬讚) 讜诇讻谉 讛拽专谞讬讬诐 砖讛诐 讘专讗砖 专讜诪讝讬诐 诇驻讜注诇 讛讬讜爪讗 诪谉 讛讞讻诪讛 讜讛讬讬谞讜 拽专谞讬讬诐 诇砖讜谉 讗讜专 讻诪讜 砖谞讗诪专 拽址专职谞址讬执诐 诪执讬指旨讚讜止 诇讜止 (讞讘拽讜拽 讙, 讚) 讜讛讞讻诪讛 讛讬讗 讗讜专 讜讻诪讜 砖讛砖讜讜专讬诐 诪谞讙讞讬诐 讘拽专谞讬诐 砖诇讛诐 讻谉 讛讞讻诐 砖谞拽专讗 砖讜专 讻诪讜 砖讻转讘 专讚"拽 注诇 驻住讜拽 讘职旨讻讜止专 砖讈讜止专讜止 讛指讚指专 诇讜止 (讚讘专讬诐 诇讙, 讬讝) 诪谞讙讞 讘讗讜专 讞讻诪转讜 砖注诇 讬讚讬 讞讻诪转讜 谞诇讞诐 讘诪诇讞诪转讛 砖诇 转讜专讛, 讜诇讝讛 讗诪专 '讘职旨讻讜止专 砖讈讜止专讜止 讛指讚指专 诇讜止 讜职拽址专职谞值讬 专职讗值诐 拽址专职谞指讬讜' 讗讘诇 讛驻专住讜转 讛诐 专讜诪讝讬诐 诇诪诪讜谉 讻诪讜 砖讗诪专讜 专讘讜转讬谞讜 讝"诇 (住谞讛讚专讬谉 拽讬.) 注诇 驻住讜拽 讜职讗值转 讻指旨诇 讛址讬职拽讜旨诐 讗植砖侄讈专 讘职旨专址讙职诇值讬讛侄诐 (讚讘专讬诐 讬讗, 讜) 讝讛 诪诪讜谞讜 砖诇 讗讚诐 砖诪注诪讬讚讜 注诇 专讙诇讬讜, 谞诪爪讗 讛诪诪讜谉 讛讜讗 诪注诪讬讚 讗转 讛讗讚诐 砖讬讛讬讛 诇讜 注诪讬讚讛 注诇讬讜 讻诪讜 砖注讜诪讚转 讛拽讜诪讛 注诇 驻专住讜转 砖讘专讙诇.
讜讛谞讛 讛讗讚诐 爪专讬讱 诇讛砖转诪砖 讘注讜诇诐 讛讝讛 讘讞讻诪讛 讜讘诪诪讜谉 讻讬 注诇 讬讚讬 砖谞讬讛诐 讬讜砖诇诐 讛讗讚诐 讘注谞讬讬谞讬讜 讜爪专讻讬讜 讛谉 砖诇 注讜诇诐 讛讘讗 讛谉 砖诇 注讜诇诐 讛讝讛 讗讱 讜讚讗讬 爪专讬讱 诇讛拽讚讬诐 讛讞讻诪讛 注诇 讛诪诪讜谉 讗祝 注诇 驻讬 砖讛讜讗 爪专讬讱 讙诐 讻谉 诇诪诪讜谉 讘讻诪讛 讚讘专讬诐, 讜诇讝讛 讛讝诪讬谉 诇讜 讛拽讚讜砖 讘专讜讱 讛讜讗 诇讗讚诐 讛专讗砖讜谉 砖讜专 砖拽讚诪讜 拽专谞讜转讬讜 诇驻专住讜转讬讜 诇讛拽专讬讘讜 砖讝讛 讛转讞诇转 注讘讜讚转 讛拽讜讚砖 砖注讘讚 讗讚诐 讛专讗砖讜谉 诇专诪讜讝 诇讜 讻诪讜 砖砖讜专 讝讛 砖讗转讛 诪拽专讬讘 拽专谞讜转讬讜 拽讚诪讜 诇驻专住讜转讬讜 讻谉 讗转讛 爪专讬讱 诇讛拽讚讬诐 讛讞讻诪讛 砖专诪讜讝讛 讘拽专谞讬诐 诇诪诪讜谉 讛专诪讜讝 讘驻专住讜转 讛专讙诇讬诐 讻讬 讗祝 注诇 驻讬 砖注住拽 讛诪诪讜谉 讬砖 讙诐 讻谉 讘讜 爪讜专讱 诇注讘讜讚转 讛拽讜讚砖 爪专讬讱 诇讛拽讚讬诐 注住拽 讛讞讻诪讛 注诇 注住拽 讛诪诪讜谉.



砖讈讜止专 砖讈侄讛执拽职专执讬讘 讗指讚指诐 讛指专执讗砖讈讜止谉 拽侄专侄谉 讗址讞址转 讛指讬职转指讛 诇讜止 讘旨职诪执爪职讞讜止 (转讛诇讬诐 住讟, 诇讘). 谞专讗讛 诇讬 讘住"讚 讛讟注诐 砖谞讝讚诪谉 诇讜 讻讱 讘讛砖讙讞讛 诪谉 讛砖诪讬诐 诇专诪讜讝 诇讜 砖讗讬谉 诇讜 讞讬讬诐 讘注讜诇诐 讛讝讛 讗诇讗 讗诇祝 砖谞讬诐 讘诇讘讚 讻诪住驻专 拽侄专侄谉 [1000] 讻讬 谞讜"谉 讚拽专谉 诪住驻专讜 转"砖 [700] 讘讗讜转讬讜转 诪谞爪驻"讱.
讗讜 讬讜讘谉 诇讛讜专讜转 诇讜 砖讛注讜诇诐 谞讘专讗 讘讚讬谉 砖讛讜讗 住讚专 转砖专"拽 讜诇讻讱 爪专讬讱 诇讜 诪讬转讜拽 注诇 讬讚讬 注讘讜讚转 讛拽讜讚砖 讜讛讬讬谞讜 谞讜"谉 砖诇 拽侄专侄谉 诪住驻专讛 转"砖 [700] 讜注诐 拽"专 谞注砖讛 转砖专"拽.
讗讜 讬讜讘谉 讘住"讚 谞讝讚诪谉 诇讜 讻讱 诇专诪讜讝 诇讜 砖讬讛讬讛 转讜驻住 讘讻诇 注谞讬讬谞讬 讛注讘讜讚讛 转诪讬讚 诪讚转 讛诪爪讜注 讻讬 讝讛 讻诇诇 讙讚讜诇 讛谉 讘谞驻砖讬讜转 讛谉 讘讙讜驻谞讬讜转 砖讬讛讬讛 讛讗讚诐 讛讜诇讱 讘诪讚转 讛诪爪讜注 住讬诪谉 诇讚讘专 '讗诪爪注讬 砖诇诐' 诇讻谉 谞讝讚诪谉 诇讜 砖讜专 讚拽专谉 讗讞转 讛讬讛 诇讜 讘诪爪讞讜 砖讛讜讗 诪拽讜诐 诪诪讜爪注 讜诇讗 讘爪讚讚讬谉.
讗讜 讬讜讘谉 专诪讝讜 诇讜 砖讬转讻讜讬谉 诇诪砖讜讱 砖驻注 讘注讘讜讚转 讛拽讜讚砖 诪谉 拽讜 讛讗诪爪注讬 讗砖专 讘注砖专 住驻讬专讜转 砖讛讜讗 讚注转 讘砖诇砖 专讗砖讜谞讜转 讜转驻讗专转 讘砖诇砖 讗诪爪注讬讜转 讜讬住讜讚 讘砖诇砖 转讞转讜谞讜转 讜诇讻谉 专诪讝讜 诇讜 讝讛 讘转讞诇转 注讘讜讚转 讛拽讜讚砖 讗砖专 注砖讛 讘讛拽专讘讛 讝讜.
讜注讜讚 谞专讗讛 诇讬 讘住"讚 讟注诐 诇讝讛 讻讬 讬讚讜注 砖拽专讘谉 讝讛 讛拽专讬讘讜 讘讬讜诐 砖讘转 讻讬 讛讜讗 谞讘专讗 讘注专讘 砖讘转 讜讘诇讬诇 砖讘转 讻砖专讗讛 讛讞讜砖讱 讛讬讛 讘讜讻讛 砖讞砖讘 砖讬砖讗专 讻讱 诇注讜诇诐 讜讘讬讜诐 砖讘转 讘讘讜拽专 讛讗讬专 讛讬讜诐 讜砖诪讞 讜讛拽专讬讘 讝讛 讛砖讜专 谞诪爪讗 注讘讜讚讛 讝讜 注砖讛 讗讜转讛 讘讬讜诐 砖讘转 拽讜讚砖 砖讛讜讗 讗诪爪注讬 讘讬谉 讬诪讬诐 砖诇 讚讛"讜 讜讘讬谉 讬诪讬诐 砖诇 讗讘"讙 讜诪砖驻讬注 诇讬诪讬 讛讞讜诇 讜讙诐 讛讜讗 讬讞讬讚讬 砖讗讬谉 诇讜 讘谉 讝讜讙 讘讬诪讬诐 诇讻讱 讛讝诪讬谉 诇讜 讛拽讚讜砖 讘专讜讱 讛讜讗 讘讜 讘讬讜诐 砖讜专 讝讛 砖讗讬谉 诇讜 讗诇讗 拽专谉 讬讞讬讚讬 讜讙诐 砖讛讜讗 注讜诪讚 讘讗诪爪注 讘诪爪讞.
讜讘讗讜驻谉 讗讞专 谞专讗讛 诇讬 讘住"讚 讟注诐 诇讝讛 讘讛拽讚讬诐 诪讛 砖讗诪专 注讟专转 专讗砖讬 讛专讘 诪讜专 讗讘讬 讝诇讛"讛 讘诪讗诪专 专讘讜转讬谞讜 讝"诇 '讛注讜诇诐 讛讬讛 诪讬诐 讘诪讬诐 讜讙讬诇讛 讛拽讚讜砖 讘专讜讱 讛讜讗 讟驻讛 讛讗诪爪注讬转 讜注砖讛 诪讛诐 砖诪讬诐' 讜驻讬专砖 注诇 讚专讱 诪讛 砖讗诪专 专讘讬谞讜 讝诇讛"讛 (讘注抓 讞讬讬诐 砖注专 讛谞住讬专讛 驻专拽 讘') 砖讝讜"谉 [讝注讬专 讜谞讜拽讘讗] 诪注诇讬诐 诪"讚 [诪讬讬谉 讚讜讻专讬谉] 讜诪"谉 [诪讬讬谉 谞讜拽讘讬谉] 诪砖诐 讘"谉 讚讛讬讬谞讜 诪"讚 [诪讬讬谉 讚讜讻专讬谉] 诪砖诐 讘"谉 砖讘讝"讗 [讝注讬专 讗谞驻讬谉] 砖讛讜讗 谞驻砖 砖诇讜 讜诪"谉 [诪讬讬谉 谞讜拽讘讬谉] 诪砖诐 讘"谉 砖讘诪诇讻讜转 砖讛讜讗 注爪诪讜转讛 谞驻砖 砖诇讛 讜讗诇讜 讜讗诇讜 讛诪"讚 [诪讬讬谉 讚讜讻专讬谉] 讜诪"谉 [诪讬讬谉 谞讜拽讘讬谉] 谞转拽谞讬诐 注诇 讬讚讬 讟讬驻转 讛讛' 讞住讚讬诐 讜讛壮 讙讘讜专讜转 诪砖诐 诪"讛 讛讞讚砖 砖讬爪讗 诪谉 讛诪爪讞 讜讘讝讛 诪讜讘谉 诪讗诪专 讛谞讝讻专 诪转讞诇讛 讛讬讛 讛注讜诇诐 砖讛讜讗 砖诐 讘"谉 砖谞拽专讗 注讜诇诐 诪讬诐 讘诪讬诐 诪"讚 [诪讬讬谉 讚讜讻专讬谉] 讜诪"谉 [诪讬讬谉 谞讜拽讘讬谉] 讜谞讟诇 讟驻讛 讛讗诪爪注讬转 专诪讝 诇砖诐 诪"讛 讛讞讚砖 砖讬爪讗 诪诪爪讞 讚讗"拽 砖讛讜讗 讘讞讬谞转 讛讚注转 砖讛讜讗 讗诪爪注讬 讜讘专讗 诪讛诐 砖诪讬诐 砖讛讜讗 讝"讗 [讝注讬专 讗谞驻讬谉] 注讚 讻讗谉 讚讘专讬讜 讝诇讛"讛 讜讚驻讞"讞 [讜讚讘专讬 驻讬 讞讻诐 讞谉].
讜谞专讗讛 诇讻讱 谞讝讚诪谉 诇讗讚诐 讛专讗砖讜谉 拽专讘谉 讛专讗砖讜谉 砖讛拽专讬讘 诇转拽谉 讘讜 砖讜专 讻讝讛 砖讛讬讛 诇讜 拽专谉 讗讞转 讘诪爪讞讜 诇专诪讜讝 诇讜 注诇 讛转讬拽讜谉 砖谞转拽谉 注诇 讬讚讬 砖诐 诪"讛 讛讞讚砖 砖讬爪讗 诪诪爪讞 讚讗"拽 砖讛讜讗 讘讞讬谞转 讛讚注转 砖讛讜讗 讗诪爪注讬 讜专诪讝 诇讜 讘讝讛 砖讙诐 讛讜讗 讬诇讱 讘转讬拽讜谉 砖注讜砖讛 注诇 讚专讱 讝讛 诇讛诪砖讬讱 讛讗专讛 砖诇 讛' 讞住讚讬诐 讜讛壮 讙讘讜专讜转 诪砖诐 诇爪讜专讱 讛转讬拽讜谉 砖注讜砖讛 讻讬 讛讻诇 转诇讜讬 讘讝讛 讻谞讜讚注.
讜注讜讚 谞专讗讛 诇讬 讘住"讚 注诇 讚专讱 讛住讜讚 讻讬 诪驻讜专砖 讘注抓 讞讬讬诐 砖注专 讛谞住讬专讛 驻专拽 讛' 砖砖讜专砖 讛讬住讜讚 讜诪拽讜诐 讗讞讬讝转讜 讛讬讗 讘讗诪爪注 砖谞讬 驻专拽讬谉 注诇讗讬谉 讚谞爪讞 讜讛讜讚 讜讝讛 谞拽专讗 '诪讙讚诇 讛驻讜专讞 讘讗讜讬专' 讻讬 讛讬住讜讚 谞拽专讗 诪讙讚诇 讻诪讜 砖谞讗诪专 诪执讙职讚址旨诇 注止讝 砖值讈诐 讛殖' (诪砖诇讬 讬讞, 讬) 讜讛讜讗 驻讜专讞 砖诐 讘讗诪爪注 讘讻讞 讛讗讜专 讛讬讜专讚 讗诇讬讜 诪谉 讘' 驻专拽讬谉 注诇讗讬谉 讜住讜讘诇讬谉 讗讜转讜 讜诪诪砖讬讻讬谉 讗讜转讜 砖诐 砖诇讗 讬驻讜诇 诇诪讟讛 讘讗诪爪注 讘' 驻专拽讬谉 讛讗诪爪注讬讬诐 讜讗讬谞讬谞讜 住讜诪讱 注诇讬讛诐 讗诇讗 驻讜专讞 讘讗讜讬专 讘讗诪爪注 讚讛讬讬谞讜 诪讻讞 讛谞诪砖讱 讗诇讬讜 注讚 砖诐 讜讗讜转讜 讛讻讞 讛谞诪砖讱 诪讛诐 谞拽专讗 讗讜专 砖讗讬谞讜 专拽 讗讜讬专 讜讛讗专讛 诇讘讚 讜讗讬谞讜 诪诪砖讬讬 注讚 讻讗谉 转讜讻谉 讚讘专讬讜 注讬讬谉 砖诐.
讜诇讻谉 砖讜专 砖讛拽专讬讘 讗讚诐 讛专讗砖讜谉 砖讝讛讜 讛转讞诇转 讛注讘讜讚讛 讜讛转讬拽讜谉 砖诇讜 拽专谉 讗讞转 讛讬转讛 诇讜 讘诪爪讞讜 砖讘讝讛 讛拽专谉 讛注讜诪讚 讘讗诪爪注 谞专诪讝 诇讜 注诇 讛讬住讜讚 砖讛讜讗 诪讙讚诇 讛驻讜专讞 讘讗讜讬专 讻讚讜讙诪转 注诪讬讚转 讛拽专谉 讛讝讛 讚讛讜讗 注讜诪讚 讘住讜讚 讛拽诪转 讛讘专讬转 讘注转 讛讝讜讜讙 诇讛讜专讜转 讘讝讛 砖讻诇 转讻诇讬转 讛注讘讜讚讛 讛讜讗 诇转讬拽讜谉 讛讬住讜讚 讬注谉 砖讘砖诇讬诪讜转 转讬拽讜谉 砖诇讜 讬转讜拽谉 讛讻诇 讜讛讜讗 讚谞讟讬诇 讻讜诇讗 讜讗讞住讬谉 讻讜诇讗 讻讞讚讗 讜讻诇 讘专讻讗谉 讘讬讛 砖专讬讬谉 讜讛讜讗 讛谞拽专讗 专讘 驻注诇讬诐 诪讗专讬 讚讻诇 注讜讘讚讬谉 讜讻诇 讞讬诇讬谉 注诇讗讬谉 讘讙讬谉 讚讻诇讛讜 谞驻拽讬 诪讬谞讬讛 讜讗讬讛讜 专砖讬诐 讜专讘 诪讻诇讗 讜讻谞讝讻专 讘讝讜讛专 讛拽讚讜砖 讜砖驻讬专 谞专诪讝 专诪讝 讝讛 讘砖讜专 讻讬 讬讜住祝 讚讗讬讛讜 讬住讜讚 谞拽专讗 砖讜专 讜专讘 转讘讜讗讜转 讘讻讞 砖讜专 讜讛讛讬"讘.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗注"驻 砖讗诪专讜 砖讜讗诇 讗讚诐 爪专讻讬讜 讘砖讜诪注 转驻诇讛. 注讬' 转注谞讬转 讬讚 注"讘 讘专砖"讬 讚"讛 讘砖讜诪注 转驻诇讛 讜爪"注:


砖诐 拽诇谞讚讗 讗住讜专讛. 驻讬专砖"讬 砖诪讘讬讗讬诐 诇专讜诪讬 诇讛拽专讬讘谉 讘谞讬 专讜诪讬. 拽"诇 讛讗 讛讜讬 诇驻谞讬 讚诇驻谞讬 讚砖专讬 讻讚诇拽诪谉 讚祝 讬讚 注"讗 [讜注讬' 讘讛讙专"讗 讬讜"讚 住讬' 拽诇讟 住"拽 诇讘]:





诪专讗讬转 讛注讬谉

讛诇讻讛 砖讜讗诇 讗讚诐 爪专讻讬讜 讜讻讜'. 注诪"砖 讘拽讜谞讟专讬住 讻讻专 诇讗讚谉 讚祝 拽爪"讙 注"讗 讘住"讚:

